**TERMÉKNÉV NEXT-SILICON HOMLOKZATFESTÉK**

**LEÍRÁS/ANYAGÖSSZETÉTEL** A NEXT-SILICON HOMLOKZATFESTÉK kiváló páraáteresztő képességű öntisztuló kültéri falfesték. Silicon bázisú, vizes hígítású, környezetbarát falfesték külső és belső igényes falfelületekre. Kiváló fedőképességű, mosható, színtartó, időt álló. Rendelhető az IMAGINE és PASTEL színkártya alapján.

**ALKALMAZÁSI TERÜLET** Új és régi homlokzatok, beltéri felületek, valamint műemlék épületek dekoratív, időjárás álló bevonataként. Beton, kőporos felületekre vagy hagyományos simító vakolatokra, illetve homlokzati hőszigetelő rendszerek felújítására.

**ALAPFELÜLET JELLEMZŐI** Az alapfelület teljesen szilárd, por- és szennyeződésmentes, valamint teljes rétegvastagságában száraz legyen. A felület legyen homogén, sérülésmentes, simítással vagy gletteléssel ellátott. Eltérő struktúrájú és nedvszívás különbséggel rendelkező alapfelület esetén javasoljuk a teljes felület simítóhabarccsal, ragasztótapasszal vagy glettel történő átvonását. Amennyiben a szerkezet tartós nedvességterhelésnek van kitéve, a festék nem alkalmazható.

**ALAPOZÁS** A NEXT-SILICON homlokzatfesték 30% víz hozzáadásával hígítsuk, majd ezzel alapozzunk. Ügyeljünk az alapozó egyenletes felhordására! Párás, ködös, esős időben, illetve tűző napon nem használható. Felhordása és száradási ideje alatt a felületi és léghőmérséklet +5–+25 °C között legyen. Az alapozót a kötés ideje alatt csapadék nem érheti!

**FELDOLGOZÁS MÓDJA** Alapozás után legalább 6 óra elteltével kezdjük meg a felhordást, miután meggyőződtünk arról, hogy az alapozó teljes mértékben megkötött és száraz! Felhasználás előtt a NEXT-SILICON homlokzatfesték keverőszárral alacsony fordulaton jól keverjük össze. Egy oldalon, egy töltésdátumú anyagot használjunk, vagy keverjük össze a szükséges mennyiséget egy nagyobb edényben. A felhordás történhet ecsettel, teddy hengerrel vagy szórópisztollyal. Mindig az alapfelület strukturáltságának megfelelő szerszámot használjunk. Munkahézagot színhatár képzésnél szalagozással, vagy az élek mentén végezzünk. Egy falfelületet egy munkamenettel kell befejezni.

**FONTOS TUDNIVALÓK** A NEXT-SILICON homlokzatfesték párás, ködös, esős időben, illetve tűző napon nem használható. Felhordása és száradási ideje alatt a felületi és léghőmérséklet +5–+25 °C között legyen. A festéket a száradás, kötés ideje alatt csapadék nem érheti! Termékeinkhez színezőanyagot, vagy más egyéb anyagot (a feltüntetett víz mennyiségén kívül), házilag hozzáadni nem szabad! A rétegvastagság, hőmérséklet és a páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a száradást. Felhordás előtt a színt ellenőrizzék, mert felhordás után színreklamációt nem áll módunkban elfogadni. Kérjük, hogy a homlokzatfestékkel ellátni kívánt felületeket gondosan mérjék fel, s a szükséges mennyiséget egy megrendelésben adják le, mert a pótrendelésből származó termék színhatásában eltérhet. A színkatalógusban lévő színek tájékoztató jellegűek, a különböző termékek (falfestékek, díszvakolatok) között színeltérés lehetséges. A strukturált alapfelület átfestése estén a felület textúrája megváltozik. Homlokzati hőszigetelő rendszerek átfestésére csak a 25-ös világossági érték (HBW) feletti színek alkalmazhatóak. A termék felhasználása szakértelmet igényel! Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat! A kivitelezésből, illetve annak körülményeiből (felület, szerszám, időjárás stb.), hiányosságaiból eredő károkért a felelősség nem a gyártót terheli!

**MINŐSÍTÉSEK/ TERMÉKSZABVÁNY**

 MSZ EN 1062-1:2004.

**MŰSZAKI ALAPADATOK**

|  |  |
| --- | --- |
| **Anyagigény:** | ~9-10 m2/l/réteg simított felületre.~5-7 m2/l/réteg simított felületre.Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alaptól függően. |
| **Hígítása alapozáshoz:** | ~0,3 l csapvíz 1 l festékhez. |
| **Hígítás:** | ~0,1 l csapvíz 1 l festékhez. |
| **Felhordás eszközei:** | ecset, teddy henger, szórópisztoly. |
| **Javasolt rétegszám:** | 2 réteg. |
| **Színválaszték:** | IMAGINE és PASTEL színkártya színei. |
| **Kültéri/Beltéri:** | Kül és beltéri felhasználásra. |
| **Hőmérséklet:** | +5 - +25°C között. |
| **Páratartalom:** | a megadott értékek 42% relatív páratartalom mellett 20°C-on értendőek. |
| **Száradási idő:** | ~24 óra. |
| **Porszáradás:** | ~3 óra. |
| **Átvonhatóság:** | ~3 óra. |
| **Tisztíthatóság:** | finom szőrű kefével és tiszta vízzel tisztítható. Kerülje mindenféle mosó- és tisztítószer használatát! |
| **Tűzvédelmi besorolás:** | F. |

**KISZERELÉS** 15 l, 5 l, légmentesen záródó műanyag vödörben.

**TÁROLÁS / ELTARTHATÓSÁG** Zárt fagymentes helyen, sugárzó hőtől, tűző naptól védve, bontatlan csomagolásban, a csomagoláson jelzett dátumtól 2 évig (+5 - +25°C között).